
  “НИКОЛА  ЙОНКОВ  ВАПЦАРОВ” ГР. ЦАРЕВО

     ( 0590 5 20 18 Директор;  ( 0590 5 20 13 Зам.директори;
     ( 0590 5 20 31 Канцелария; ( 0590 5 20 39 Счетоводител;
                              email : sounyv@abv.bg


ПРОГРАМА
за осъществяване на Иновациите 

„новатори в клас- изследваме, изобретяваме и учим“

Общо представяне на иновацията

Нашата иновация е насочена към гъвкаво и личностно обучение, изграждане на умения и компетентности, които допринасят за качествено образование. Да се създадат условия за ефективен  учебен процес. Да се прилагат иновационни методи на преподаване, за да се повишат мотивацията, интересът и успеваемостта, и да се предотврати отпадането на  учениците от училище. Адекватно да се  реагира на променящия се свят  чрез интерактивните методи, използвани в учебния час, да се създаде позитивна нагласа към съвременния образователен процес. Да се преодолее пасивността на учениците и да се превърнат в активни участници в обучението. Да работят в екип, да бъдат комуникативни и готови за предизвикателствата на бъдещето. Да се превърнат в изследователи и новатори в учебната дейност.
  Мотиви за предложената иновация

·  Учениците да виждат красотата на природата, да я заобичат и опазват, да се запознаят по-задълбочено с историята на родното училище;
· Повишаване на интереса и мотивацията за учене;
· Да се придобият практически умения и приложимост на знанията в живота;
· Развиване на лидерски умения, креативност, активност и колективизъм;
· Подобряване на дисциплината и намаляване на агресията;
· Трайни знания, които да ги подготвят за живота;
· Развитие на възможността да мислят и анализират, да изразяват мнение, да  задават въпроси и да дават отговори;
· Изследователската дейност да ги направи по-ангажирани в търсене и подреждане на информация
Цел на иновацията


· Разнообразяване на класно-урочната система;

· Развиване на способност за самоконтрол и самооценка;

· Получаване на  допълнителна информация по учебния предмет с  по-нестандартни,  неформални методи;

· Учениците да са активни в решаването на проблеми и ситуации;

· Да се изгради доверие между учител-ученик-родител;

· С различни стилове да се учи по-пълноценно;

· Ученикът да се превърне в изследовател и анализатор.
· Проектно-ориентираното обучение ще стимулира учениците и учителите да бъдат креативни и иновативни.
Дейности за реализиране на иновацията
· Еколози в действие! 

- Нашите екоотряди поемат мисията за опазване на природата на Странджа. Ще се запознаят задълбочено с проблемите , касаещи екологията. В еколаборатории ще се замерват и анализират чистотата на почвата и водата , ще се води статистика на резултатите, които ще бъдат обсъждани в часовете по химия и ще алармират отдел „Екология‘ В Община Царево за отклонения и при завишаване на замърсяването. 

· Експедиция „ Мисия Странджа“ 

- Изследователите от експедицията поемат мисията за опазване на гората. Съвместно с Горско стопанство Царево ще обсъждат причините за обезлесяването. Ще участват в наблюдения на място сред природата ще се запознават с видовете сеч. 

- Горски детективи- ще наблюдават флората и фауната на Странджа, ще се учат да разпознават дири на животни. Ще се запознават с причините за изчезването на редки животински и растителни видове. Ще обсъждат вредата от бракониерството. 

- Дискусионно студио- съвместно със служителите на Природен парк „Странджа“ ще провеждат беседи по екологични проблеми, ще представят презентации за редки животни и растения , ще изнасят лекции и ще провеждат уроци сред природата. 

- Ловци на красота- Ще участват във фотосафари с телефони и ще заснемат красиви мигове сред природата, след което ще организират училищна изложба и ще участват в конкурс за най-добра снимка. 

· В света на изкуствения интелект 

- Ще програмират с робота Finch. 

- Ще навлязат в дебрите на изкуствения интелект, проектирайки контролния панел на „Моя звезден кораб“ 

- Съвместно с часовете по физика ще създават музикален инструмент, музика и шум с клавиатурата. 

- „За безопасността на моето училище“- учениците ще изработят светофар отново с помощта на физиката. 

· Ехо от миналото. 

- Мисията ни е да съживим спомени за родното училище. 

Изследователски групи ще се разровят в архивите, ще издирят снимки и документи, свързани с историята му. Ще потърсят контакт с бивши учители и успели в своята област ученици - „Какво никога няма да забравя от живота си в СУ“Н.Й.Вапцаров“ ?“ „С какво ми помогна родното училище, за да постигна мечтите си?“ – въпроси, чийто отговор е важен за всички нас. 

· Малки пътешественици в науката, природата и кухнята. 

- Любознайковците от начален етап ще разучават правилата на здравословното хранене, ще изготвят хранителни режими, ще приготвят здравословни храни и ще организират дегустации. кулинарни изложби и дискусии. Ще организират викторини на тема „Здравословно хранене“ и ще изготвят презентации, за да споделят наученото с връстниците си. Малките ентусиасти ще провеждат кулинарни състезания с жури- професионалистите от БГЦПО. , черпейки идеи от старите готварски рецепти на мама и баба. В края на изследователската дейност ще издадат сборник с всичко научено.

Очаквани резултати

2021 / 2022 г.

През първата година на изпълнение на иновацията ще бъде извършена подготвителна работа, ще бъдат: 

    - набелязани целите и желаните резултати. 

    - обсъдени конкретните стъпки за изпълнението им. 

    - отрядите ще участват в наблюдения, експедиции сред природата, събеседвания . 

    - ще събират необходимата информация, ще провеждат срещи с представители на ангажираните институции . 

    - ще се запознават задълбочено с проблематиката.
2022 / 2023 г.
През втората година основната задача ще бъде: 

    - анализирана наличната информация, 

    - провеждане на кръгли маси и дискусии. 

    - учениците ще описват реалната ситуация и ще взимат решения със съдействието на ангажираните институции, 

    - ще разграничават важна от неважна информация и ще разпознават в какво се състои проблемът. 

   - ще продължи и изследователското събиране на информация

2023 / 2024 г.

През третата година на изпълнението на иновацията: 

   - ще продължи анализирането на събраната информация, като акцент в работата на изследователите ще бъдат междупредметните връзки. 

   - ако през втората година въпросът е „Къде е проблемът“, то сега на дневен ред ще излезе въпросът „Как да решим проблема?“ а също „Как да обединим наученото по различните предмети в училище за да решим по-добре и задълбочено проблема?“ 

   - ще се провеждат срещи- дискусии, на които по-големите ученици ще предадат своите знания и опит на по-малките.
2024 / 2025 г.

През четвъртата година на изпълнението предвиждаме: 

   - акцентът да бъде в информирането и разгласата на наученото през изминалия период. 

   - ще се провеждат срещи с връстници от нашето и други училища , с цел да бъде споделено наученото. 

   - ще се организират дискусионни студиа, срещи отговорните институции, на които ще бъдат канени родители и представители на Обществения съвет и на които ще бъдат представени резултатите от изследователската работа и споделено виждането на учениците за решаването на проблемите. 

  - ще бъде изграден телемост между нашето и други иновативни училища, чрез които ще се мултиплицира наученото. Ще бъде издаден сборник с цялата четиригодишна изследователска дейност на учениците.
Показатели за измерване и отчитане на резултатите

  Количествени 

· Превличане на повече паралелки участници в иновацията ; 

·  Учители пряко ангажирани в творческите лаборатории; 

·  Ефективно сътрудничество с родители, организиране на форуми; 
· Ефективно сътрудничество с външни организации;
· Проведени часове;

· Посетени места; 

· Повишаване на участията и резултатите в състезания, олимпиади и други изяви;

·  Постигане на високи резултати по НВО;

· Награди  и индивидуални  постижения. 

 Качествени 

· Задълбочени познания в определена област; 

·  Намиране и извличане на информация; 

·  Обобщаване и анализиране на информация чрез схеми и диаграми; 

· Осмисляне и оценяване на информация; 

· Отчита се с анкети;

·  Изработване на модели, макети;

·  Снимков материал;

· Изготвяне на презентации;

· Публикуване в сайта на училището. 

Утвърждавам:

Д. Фелонова

Директор
ПЛАН
за реализиране на

програмата за Иновациите през 2021/2025 г.
„новатори в клас- изследваме, изобретяваме и учим“

	№
	ТЕМА / ДЕЙНОСТИ
	СРОК

	1
	Изработване на план и програма на иновацията
	30.X. 2021г.

	2
	Приемане на ПС
	м. X.2021г.

	3
	Проучване и събиране на данни на въздуха, водата и почвата- еколаборатория
	постоянен

	4
	Еко-акции
	постоянен

	5
	„Незабравими спомени от моя училищен живот“ – срещи с бивши възпитаници и учители от СУ „ Н. Й. Вапцаров“. Забавни истории. Издирване на снимки и документи. Записки по време на срещите.

	постоянен


	6
	Срещи с успели възпитаници. Изготвяне на брошура и вестник

	постоянен


	7
	‘‘Млади еколози“ - Изучаване на влиянието на абиотичните фактори върху флора и фауна по поречието на р.Велека и Странджа планина ,съвместно с МО по граждански науки.

	постоянен


	8
	Уроци сред природата

	постоянен

	9
	Ехо от миналото – по стъпките на нашите предшественици
	постоянен

	10
	Бабините гозби - рецепти
	

	11
	Издаване на Литературен сборник 
Дейности: Редактиране на есета , стихотворение , разкази. Избор на илюстрации; Избор на заглавие, избор на корица;

Дейности: Представяне на  литературен сборник
	в края на проекта

	12
	Изследователски дейности в час по БЗО.

	

	13
	 Драматизация на литературно произведение .Костюми, декори.

	постоянен


	14
	Нетрадиционна родителска среща ”Заедно към върха”.
Дейности: Изработване табла на славата, написване на сценарий,изготвяне на покани, фотоалбуми,литературни творби.

	

	15
	„Ученици обучават ученици“ – „С наука можем да се забавляваме“.
Дейност: Открит урок
	

	16
	Възпроизвеждане на тракийски ритуали и концерт –спектакъл на Бегликташ
Дейност. Запознаване с тракийски ритуали, подбор на стихове и музика, сценични костюми и декори, репортажи и информационни бележки,осмисляне на връзката между различните изкуства: литература, театър, музика.

	

	17
	Времето е наш приятел – изследване в метеорологична станция 

	постоянен

	18
	Проект „ Светлинно замърсяване на Царево“.

 Практическо занятие – проучване, изследване, диаграми
	постоянен

	20
	Участие в изграждане на екопътеки.
Дейност:Практически задачи заедно с Горско стопанство
	

	21
	  Урок на открито „Пътешествие из Странджа“  
	

	22
	Интерфейс за космически кораб - програмиране
	   

	23
	Светофар – цветна лампа
	

	24
	Моторизирано въртящо се колело
	

	26
	Публичност на резултатите от иновацията
	постоянен

	27
	Отчет, анализ и оценка на проведената дейност
	всяка година


Програмата и Плана за иновации са приети на Педагогически съвет Протокол№2/27.10.2021 год. и утвърдени със Заповед на Директора №227/28.10.2021 год. 
